Καταγραφή των διατροφικών συνηθειών των ασθενών που υποβάλλονται σε περιτοναϊκή κάθαρση. Συσχέτιση με τη δυσκοιλιότητα
Creators: name: Ποζουκίδου, Καλλιόπη Σοφοκλή
Publisher: name: Aristotle University of Thessaloniki
Year: 2021
Subjects: Περιτοναϊκή κάθαρση
Διατροφή
Δυσθρεψία
Δυσκοιλιότητα
Peritoneal dialysis
Nutrition
Malnutrition
Constipation

description: Η διπλωματική εργασία που ακολουθεί αποτελείται από δύο μέρη. Το γενικό μέρος έχει σκοπό να αναλύσει τη διατροφή των ασθενών που υποβάλλονται σε νεφρική υποκατάσταση υπό τη μέθοδο της περιτοναϊκής κάθαρσης και να μελετήσει τη δυσκοιλιότητα που ταλαιπωρεί αυτούς τους ασθενείς. Η περιτοναϊκή κάθαρση είναι ένας από τους τρόπους με τον οποίο αντιμετωπίζεται η νεφρική ανεπάρκεια τελικού σταδίου που χρήζει υποκατάστασης. Η εφαρμογή της περιτοναϊκής κάθαρσης βασίζεται στην επιτυχή απομάκρυνση των ουραιμικών τοξινών και του πλεονάζοντος νερού δια του περιτοναίου με στόχο τη διατήρηση του ισοζυγίου των ηλεκτρολυτών και της οξεοβασικής ισορροπίας. Η ανταλλαγή αυτή πραγματοποιείται μέσω του περιτοναϊκού καθετήρα μεταξύ των τριχοειδών του περιτοναίου και του διαλύματος που τοποθετείται στην περιτοναϊκή κοιλότητα. Η αξιολόγηση, η παρακολούθηση και η παρέμβαση στις διατροφικές συνήθειες των ασθενών αυτών αποτελούν βασικά στοιχεία της φροντίδας τους. Υπάρχουν πολλοί τρόποι διαθέσιμοι να αξιολογηθεί η κατάσταση θρέψης των ασθενών και με βάση τα συμπεράσματα να δοθούν οι ανάλογες οδηγίες προκειμένου να επιτευχθεί ένα ισορροπημένο διατροφικό προφίλ που να εξασφαλίζει την καλή θρέψη των ασθενών μέσω της ενεργειακής πρόσληψης, της κατάλληλης ποσότητας πρωτεΐνης, ηλεκτρολυτών και ύδατος. Οι ασθενείς αυτοί, συχνά, ταλαιπωρούνται από δυσκοιλιότητα που οφείλεται σε μία πλειάδα παραγόντων, όπως η ηλικία, οι συννοσηρότητες, το πτωχό διατροφικό προφίλ και ο περιορισμός της άσκησης. Η δυσκοιλιότητα μπορεί να επηρεάσει την εφαρμογή και την απόδοση της μεθόδου, συνεπώς είναι ένα πρόβλημα που καλείται να αντιμετωπίσει ο θεράπων γιατρός. Στο ειδικό μέρος, μελετήθηκε το σύνολο των ασθενών που υποβάλλονται σε περιτοναϊκή κάθαρση και παρακολουθούνται από το Γ.Ν.Θ. Άγιος Παύλος, όσων αφορά στις διατροφικές τους συνήθειες μέσω ερωτηματολογίου καταγραφής κατανάλωσης συχνότητας τροφίμων και στην ύπαρξη ή μη συσχέτισης με τη δυσκοιλιότητα. Το αποτέλεσμα που προέκυψε δεν έδειξε κάποια συσχέτιση μεταξύ των δύο, γεγονός όμως που δεν ταιριάζει με τη βιβλιογραφική μελέτη.
description: The dissertation that follows consists of two parts. The general part aims to analyze the diet of patients in peritoneal dialysis and to study the symptom of constipation that afflicts these patients. Peritoneal dialysis is one of the established forms of renal replacement therapy. The method of this form is based on the successful removal of uraemic toxins and excess water through the peritoneum in order to maintain electrolyte balance and acid-base balance. This exchange takes place through the peritoneal catheter between the capillaries of the peritoneum and the fluid placed in the peritoneal cavity. The evaluation, the monitoring and the intervention in the eating habits of these patients are the key of their care. There are many tools available to assess the nutritional status of patients. The physicians have the opportunity to give the appropriate instructions to the patients in order to achieve a balanced nutritional profile through energy intake, adequate amount of protein, electrolytes and water. These patients often suffer from constipation due to a number of factors, such as the old age, the comorbidities, the poor diet and the exercise restriction. The symptom of constipation can affect the adequacy of the method and the surveillance of the patients. This is the reason why the physicians have to encounter the problem of constipation. In the second part, we discuss about the eating habits of patients in peritoneal dialysis who are under monitoring of the department of nephrology in the general hospital of Agios Pavlos. We, also, investigate the correlation between eating habits and the symptom of constipation to these patients. We used a questionnaire recording the frequency of consumption of foods and specific diagnostic criteria for constipation. The results did not prove correlation between the two, a fact that does not match with the literature.